45945d6c83226967d29bcaf542601ca1
τι είναι η εξωτερική θερμομόνωση;
douleutaras.gr
2021.31
με τον όρο εξωτερική θερμομόνωση ή θερμοπρόσοψη ουσιαστικά αναφερόμαστε σε εργασίες μόνωσης των εξωτερικών όψεων ενός κτιρίου με τη χρήση εξειδικευμένων υλικών και μεθόδων.

θεωρείται πλέον ένα σημαντικό κομμάτι του σύγχρονου τρόπου δόμησης, καθώς προστατεύει το κτίριο από τις καιρικές συνθήκες, τις επιπτώσεις της υγρασίας και από ενεργειακές απώλειες, οι οποίες μπορούν να δημιουργήσουν προβλήματα και να οδηγήσουν σε σημαντικό κόστος για την αντιμετώπισή τους. 


4d85f150aae7d419cbe6b7739da32231
ποιες είναι οι τιμές για εξωτερική θερμομόνωση ανά τετραγωνικό;
douleutaras.gr
2021.31
ανάλογα με τη μέθοδο και τα υλικά που θα χρησιμοποιηθούν, η εξωτερική θερμομόνωση έχει κόστος από 33 - 43€ ανά τετραγωνικό μέτρο (τ.μ.), στο οποίο συμπεριλαμβάνονται υλικά και εργατικά.


34011e55b72028c21d6319120c02acfe
ποιοι παράγοντες επηρεάζουν το κόστος για θερμοπρόσοψη ανά τετραγωνικό;
douleutaras.gr
2021.31
η επιφάνεια των τοίχων του κτιρίου και το πάχος του μονωτικού υλικού είναι οι δύο βασικοί παράγοντες που επηρεάζουν το κόστος στην θερμοπρόσοψη. επίσης, έχεις τη δυνατότητα να μονώσεις μόνο ένα συγκεκριμένο τοίχο, από τον οποίο χάνεται θερμότητα, ή να κάνεις ολική εξωτερική θερμομόνωση, που είναι γνωστή και ως θερμοπρόσοψη ή κέλυφος και κοστίζει πιο ακριβά.

σε περίπτωση που σε ενδιαφέρει να προχωρήσεις με ολική εξωτερική θερμομόνωση, τότε το συνολικό κόστος ανά τετραγωνικό θα κυμανθεί κατά μέσο όρο στα 33-43€, ανάλογα με τον σοβά που θα επιλέξεις σαν τελική στρώση.

άλλη μια επιλογή σου είναι και η μόνωση ταράτσας. για αυτή την εργασία, υπάρχουν δύο μέθοδοι με διαφορετικό κόστος. η συμβατική μέθοδος για εξωτερική θερμομόνωση ταράτσας έχει τιμές στα 26-32€/τ.μ. με υλικά και εργατικά. η ανεστραμμένη μέθοδος για εξωτερική θερμομόνωση στην ταράτσα κοστίζει 36-41€/τ.μ. οι επαγγελματίες της πλατφόρμας μας είναι έτοιμοι να σου δώσουν προσωποποιημένη προσφορά, ανάλογα με τις ανάγκες του κτιρίου σου!

*οι τιμές που αναφέρονται δεν περιλαμβάνουν φπα.
e479d153f0978160708eea276c72ff56
ποια πλεονεκτήματα σου προσφέρει η θερμοπρόσοψη;
douleutaras.gr
2021.31
εξοικονόμηση ενέργειας και χρημάτων, αύξηση της αξίας του κτιρίου, άμεση εφαρμογή, καλύτερες συνθήκες διαβίωσης και ευελιξία σε τυχόν αρχιτεκτονικές αλλαγές είναι τα βασικότερα οφέλη της εφαρμογής εξωτερικής θερμομόνωσης ή θερμοπρόσοψης σε ένα σπίτι, διαμέρισμα ή εργασιακό χώρο.

ας δούμε, συγκεκριμένα, πώς η εξωτερική θερμομόνωση βελτιώνει την ποιότητα ζωής σε ένα κτίριο:

1. μεγάλη εξοικονόμηση ενέργειας: η θερμοπρόσοψη κέλυφος (η ολική εξωτερική θερμομόνωση) δεν επιτρέπει την δημιουργία θερμογέφυρων. αυτό, πρακτικά, σημαίνει ότι δεν επιτρέπει τη διαρροή θερμότητας στα σημεία ένωσης των μονωτικών υλικών, όπως συμβαίνει με άλλες τεχνικές μόνωσης. κι η εξοικονόμηση ενέργειας οδηγεί και σε αυτή των χρημάτων, καθώς μειώνονται τυχόν περιττά έξοδα θέρμανσης ή κλιματισμού του κτιρίου.

2. αύξηση της αξίας του κτιρίου: η τοποθέτηση θερμοπρόσοψης βοηθάει σημαντικά στην ενεργειακή αναβάθμιση του κτιρίου, γι’ αυτό και είναι μία από τις εργασίες που καλύπτει το πρόγραμμα “εξοικονομώ κατ οίκον”. είναι μια επένδυση για το μέλλον, καθώς αυξάνεται η εμπορική αξία του κτίσματος.

3. προστασία από την υγρασία: η υγρασία είναι ίσως ο μεγαλύτερος εχθρός της τοιχοποιίας ενός κτιρίου και μια ενόχληση για τους κατοίκους του, η οποία μπορεί να έχει και επιπτώσεις στην κατάσταση της υγείας τους. η εφαρμογή θερμοπρόσοψης δημιουργεί ένα προστατευτικό κέλυφος κατά της υγρασίας. με αυτόν τον τρόπο εξασφαλίζεις την αποφυγή εμφάνισης μούχλας και γλιτώνεις από τυχόν έξοδα για αφυγραντήρες ή άλλες μεθόδους καταπολέμησης της υγρασίας. 

3. άμεση διαδικασία εφαρμογής: η εξωτερική θερμομόνωση κατασκευάζεται άμεσα από εξειδικευμένους επαγγελματίες μονώσεων, χωρίς να ενοχλούνται οι κάτοικοι του κτιρίου ή να διακόπτεται η λειτουργία του, μιας και όλες οι εργασίες γίνονται εξωτερικά.

4. μπορεί να πραγματοποιηθεί οποιαδήποτε αρχιτεκτονική αλλαγή: τα θερμομονωτικά υλικά που εφαρμόζονται στη θερμοπρόσοψη, δίνουν τη δυνατότητα για αρχιτεκτονικές παρεμβάσεις, τόσο σε θέμα υλικών, όσο και σε θέμα χρωμάτων. έτσι, η όψη του κτιρίου ανανεώνεται, παράλληλα με την ενεργειακή του απόδοση!


b35c71c6acaff9a6929409ed59294b31
πόση εξοικονόμηση ενέργειας προσφέρει η θερμοπρόσοψη;
douleutaras.gr
2021.31
η ενεργειακή απόδοση του κτιρίου σου θα βελτιωθεί πολύ με τη θερμοπρόσοψη. η εξοικονόμηση ενέργειας που θα κερδίσεις μπορεί να ξεπεράσει το 60%, ειδικά αν το σπίτι σου δεν ήταν μονωμένο πριν.
eeff81863e8f97e772134af84d23e226
πού υπερτερεί η θερμοπρόσοψη σε σχέση με τις συμβατικές μεθόδους μόνωσης;
douleutaras.gr
2021.31
για νέα κτίσματα, η εφαρμογή εξωτερικής θερμομόνωσης αποτελεί πλέον σχεδόν μονόδρομο, αλλά είναι και μια εξαιρετικά αποδοτική επιλογή για υφιστάμενα κτίσματα που έχουν κατασκευαστεί με συμβατικές μεθόδους μόνωσης. ο λόγος είναι ότι η θερμοπρόσοψη εξοικονομεί έως και 40% περισσότερη ενέργεια σε σχέση με τον απλή μέθοδο μόνωσης τοίχου, κοινώς τη χρήση διπλής σειράς τούβλων με το μονωτικό υλικό να παρεμβάλλεται μεταξύ τους. 
1fdf34fd3cb5b2656d2f7dc9cead8070
εξωτερική ή εσωτερική θερμομόνωση: ποια να επιλέξεις;
douleutaras.gr
2021.31
στην εσωτερική θερμομόνωση, οι θερμομονωτικές πλάκες τοποθετούνται στο εσωτερικό των τοίχων ή στο ταβάνι ενός σπιτιού ή επαγγελματικού χώρου. αυτό έχει ως αποτέλεσμα ο χώρος αυτός να αποκτά γρήγορα το επιθυμητό επίπεδο θέρμανσης ή ψύξης, αλλά δεν το διατηρεί το ίδιο αποτελεσματικά όσο στην περίπτωση της εφαρμογής θερμοπρόσοψης.
η αιτία για αυτή τη διαφορά ανάμεσα στα δύο συστήματα είναι η θερμοχωρητικότητα του κελύφους ενός κτιρίου. με τον όρο θερμοχωρητικότητα αναφερόμαστε στην ιδιότητα του κελύφους να απορροφά την ακτινοβολία και να διαχέει τη θερμότητά της στον χώρο που περικλείει. η θερμοπρόσοψη εκμεταλλεύεται αυτή την ιδιότητα, λόγω του ότι εφαρμόζεται στους εξωτερικούς τοίχους ενός κτίσματος. 

σε κάθε περίπτωση, πριν αποφασίσεις εάν χρειάζεσαι εξωτερική ή εσωτερική θερμομόνωση, θα πρέπει να συμβουλευτείς έναν επαγγελματία στις μονώσεις τοίχων. αφού λάβει υπόψη του τις ιδιαίτερες ανάγκες του δικού σου χώρου, θα μπορέσει να σε κατευθύνει, ώστε να κάνεις την πιο συμφέρουσα επιλογή. 
02c061e0ad0d3c3244ee1c49e76f4f78
ποια μειονεκτήματα παρουσιάζει η εξωτερική θερμομόνωση;
douleutaras.gr
2021.31
αν και η εξωτερική θερμομόνωση των τοίχων και των κτιρίων θα σου αποφέρει μακροπρόθεσμο κέρδος, από την εξοικονόμηση ενέργειας και την αποφυγή υψηλής υγρασίας, υπάρχουν και ορισμένοι ανασταλτικοί παράγοντες:


 
 το χτίσιμο της θερμοπρόσοψης έχει ένα σχετικά υψηλό κόστος.
 
 
 σε κάποια κτίρια απαγορεύεται να αλλάξει η πρόσοψη.
 
 
 εφόσον χρειαστεί σκαλωσιά, θα χρειαστείς άδεια.
 
 
 η διαδικασία εφαρμογής είναι απαιτητική και χρειάζεται έμπειρους επαγγελματίες.
 
 
 απαιτείται η σύμφωνη γνώμη όλων των ενοίκων, για μια τόσο σημαντική επένδυση.
 
 
 η σωστή εφαρμογή της γίνεται υπό συγκεκριμένες καιρικές συνθήκες.
 


ας αναλύσουμε τα βασικά μειονεκτήματα:

1. δεν εφαρμόζεται σε όλα τα κτίρια.

δυστυχώς, ένα από τα μειονεκτήματα της θερμοπρόσοψης είναι ότι δεν μπορεί να εφαρμοστεί σε όλα τα κτίρια. για παράδειγμα σε κτίρια που οι όψεις τους έχουν έντονο εξωτερικό μορφολογικό ενδιαφέρον όπως είναι ένα νεοκλασικό σπίτι ή μια εκκλησία, η θερμοπρόσοψη θα αλλοιώσει αισθητά την όψη τους, γι αυτό το λόγο και αποφεύγεται.
επιπλέον υπάρχουν περιοχές που δεν επιτρέπεται καθόλου η παρέμβαση στην εξωτερική εμφάνιση των σπιτιών, διότι δημιουργούν ένα αισθητικά ενιαίο σύνολο. μία τέτοια περιοχή, είναι η περιοχή της πλάκας στο κέντρο της αθήνας.

2. θα χρειαστεί η τοποθέτηση σκαλωσιάς.

ένα άλλο από τα μειονεκτήματα θερμοπρόσοψης είναι, ότι είναι πολύ πιθανό να χρειαστεί να τοποθετηθούν σκαλωσιές στο εξωτερικό του σπιτιού για να γίνει η εξωτερική θερμομόνωση. αυτό μπορεί να αυξήσει ελάχιστα το συνολικό κόστος, αν και στη περίπτωση που πρόκειται για σπίτι όπου η επιφάνεια ξεπερνάει τα 100 τ.μ, το κόστος της σκαλωσιάς μπορεί να απορροφηθεί στο συνολικό κόστος. ένας σημαντικός παράγοντας όμως που πρέπει να λάβεις υπόψην είναι κατά πόσο είναι εφικτό να τοποθετηθεί σκαλωσιά στο εξωτερικό του κτιρίου. είναι απαραίτητο, ο χώρος να είναι μεγάλος, για να χωράει η σκαλωσιά να τοποθετηθεί. σε άλλη περίπτωση, δεν είναι εφικτή η πραγματοποίηση εξωτερικής θερμομόνωσης και η εσωτερική θερμομόνωση είναι η μόνη λύση.

3. έχει μεγαλύτερο κόστος  από την εσωτερική θερμομόνωση.

ακούγεται συχνά πως το μεγάλο κόστος είναι ένα από τα μεγαλύτερα μειονεκτήματα θερμοπρόσοψης. στις μέρες μας όμως, η εξωτερική και η εσωτερική θερμομόνωση έχουν περίπου την ίδια τιμή. κάποιες φορές, ίσως η εσωτερική θερμομόνωση να είναι ελαφρά πιο οικονομική, όπως και η υγρομόνωση ταράτσας.
παρόλα αυτά, τα οφέλη της θερμοπρόσοψης είναι μεγαλύτερης αξίας. γι αυτό το λόγο, η θερμοπρόσοψη είναι πιο συμφέρουσα και κατά κύριο λόγο προτιμάται σαν μέσο μόνιμης και αποδοτικής προστασίας των τοίχων.
a10ee18fe89b7c93d1dd66d9764e5f22
πώς γίνεται η θερμοπρόσοψη; ποια είναι η διαδικασία;
douleutaras.gr
2021.31
η τοποθέτηση εξωτερικής θερμομόνωσης στους εξωτερικούς κατακόρυφους τοίχους ενός κτιρίου, είναι μια εξειδικευμένη εργασία που απαιτεί μελέτη του κτίσματος και των δομικών υλικών του, καθώς και της περιοχής που βρίσκεται και των κλιματολογικών συνθηκών που επικρατούν σε αυτή. 

τα επαγγελματικά συνεργεία μονώσεων ακολουθούν τα εξής βήματα:


 
 καθαρίζεται η επιφάνεια (μεμονωμένος τοίχος ή σύνολο εξωτερικών τοίχων) και ξηλώνονται σαθρά κονιάματα.
 
 
 γίνεται έλεγχος της επιπεδότητας των προσόψεων.
 
 
 εάν είναι απαραίτητο, γίνεται η τοποθέτηση των μαρμαροποδιών στα παράθυρα.
 
 
 τοποθετείται οριζόντιος οδηγός στη βάση του κτιρίου.
 
 
 εγκαθίστανται οι θερμομονωτικές πλάκες και δημιουργείται ζώνη στεγάνωσης και προστασίας.
 
 
 καλύπτονται τα κενά μεταξύ των αρμών και τρίβεται η επιφάνεια, ώστε να είναι λεία.
 
 
 εφαρμόζεται το βασικό επίχρισμα και έπειτα, όταν σκληρύνει, γίνεται το αστάρωμα.
 
 
 για να ενισχυθεί η μηχανική αντοχή της θερμοπρόσοψης, μπορεί να εφαρμοστεί διπλός οπλισμός.
 


πόσο διαρκεί η εφαρμογή της θερμοπρόσοψης;

εξαρτάται από τις διαστάσεις του κτιρίου που θα γίνει θερμοπρόσοψη (σε τετραγωνικά μέτρα) και τον αριθμό εργατών που απασχολούνται. ενδεικτικά, για να καλύψεις 50 τετραγωνικά με θερμοπρόσοψη, μπορεί να χρειαστούν 3-4 μέρες.φ
f71ab4e095399b723a3338f3bf31d449
ποιο είναι το κατάλληλο υλικό για θερμοπρόσοψη;
douleutaras.gr
2021.31
αναρωτιέσαι από τι αποτελείται η εξωτερική θερμομόνωση; η διογκωμένη πολυστερίνη με πάχος άνω των 10 mm θεωρείται ένα από τα καλύτερα θερμομονωτικά υλικά για θερμοπρόσοψη. είναι καλό να τοποθετηθεί όσο το δυνατόν πιο παχύ υλικό, για να επιτευχθεί ακόμα καλύτερη εξωτερική θερμομόνωση.
66419b89203eeb8207efcbc76eb89353
τι άλλα υλικά χρησιμοποιούνται για θερμοπρόσοψη;
douleutaras.gr
2021.31
χρησιμοποιούνται, επίσης, ειδικοί, άκαυστοι πετροβάμβακες, εξηλασμένη πολυστερίνη, γραφιτούχα πολυστερίνη, φελλός. αυτά είναι τα πιο συχνά χρησιμοποιούμενα βασικά υλικά σε ένα σύστημα θερμοπρόσοψης.

ο πετροβάμβακας για θερμοπρόσοψη θεωρείται, επίσης, μια δημοφιλής επιλογή. έχει ιδιότητες πυροπροστασίας, ηχομονωτικές και βοηθά στην αποφυγή συμπύκνωσης υδρατμών και τη δημιουργία μούχλας.

έπειτα, εκτός από τη διογκωμένη πολυστερίνη και τον πετροβάμβακα (τα βασικά μονωτικά υλικά) υπάρχουν και τα δευτερεύοντα υλικά στο σύστημα θερμοπρόσοψης, που όμως είναι εξίσου σημαντικά για το ολοκληρωμένο σύστημα. στα υλικά αυτά περιλαμβάνονται οι κόλλες - υλικά επικόλλησης, τα επιχρίσματα, τα αστάρια και το υαλόπλεγμα.
3b2add155ec7346e2ac526931c8fcbc8
χρειάζεται άδεια για θερμομόνωση;
douleutaras.gr
2021.31
σύμφωνα με την νομοθεσία, δεν απαιτείται άδεια για την εσωτερική και εξωτερική θερμομόνωση ενός κτιρίου. η τοποθέτηση θερμομόνωσης, θεωρείται εργασία μικρής κλίμακας και το μόνο που χρειάζεται είναι να ενημερωθεί η αρμόδια υπηρεσία δόμησης δύο μέρες πριν αρχίσουν οι εργασίες. έπειτα, συμπληρώνονται τα απαραίτητα έγγραφα και δίνονται οι εγκρίσεις από τους αρμόδιους φορείς και οι συναινέσεις εφόσον ο χώρος είναι κοινόχρηστος.

εξαίρεση στην παραπάνω απόφαση, αποτελεί το ενδεχόμενο τοποθέτησης σκαλωσιάς. σε αυτή την περίπτωση, χρειάζεται η έκδοση άδειας.